《陪诸公瀛洲胜会 其七 呈陈琴溪少司成》
明代·湛若水

三吴多秀士，藉藉皆贤豪。元方与季方，雅获一臂交。

昔联翰苑与，今共璧水游。季冬木叶脱，已见新萌抽。

群公修胜会，德言亦交酬。敬赋无衣篇，誓与子同仇。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。